recursal/SuperWikiNEXT-32B huggingface dataset:
Η **Ρίτα Γουίλσον** (*Rita Wilson*, γενν. 26 Οκτωβρίου 1956) είναι Αμερικανίδα ηθοποιός, τραγουδίστρια, παραγωγός ταινιών και ακτιβίστρια. Εμφανίστηκε στις ταινίες *Άγρυπνος στο Σιάτλ* (1993), *Αξέχαστες Μέρες* (1995), *Ένας μπαμπάς, μα τι μπαμπάς!* (1996), *Η ιστορία της ζωής μας* (1999) και το *Η νύφη το 'σκασε* (1999). Η Γουίλσον έχει επίσης παίξει στο Broadway και στην τηλεόραση, και ήταν παραγωγός σε πολλές ταινίες, συμπεριλαμβανομένου του *My Big Fat Greek Wedding* (2002).

Προσωπική ζωή
-------------

Γεννήθηκε ως Μαργαρίτα Ιμπραήμοβα (βουλγαρικά: Маргарита Ибрахимова‎‎) στο Λος Άντζελες της Καλιφόρνια. 

Η μητέρα της, Δωροθέα Τζίγκου, ήταν Ελληνίδα που γεννήθηκε και μεγάλωσε στη Σωτήρα Άνω Δερόπολης, στη Βόρεια Ήπειρο (σημερινή Αλβανία), κοντά στα σύνορα με την Ελλάδα. Ο πατέρας της, Χασάν Χαλίλοφ Ιμπραήμοφ (21 Μαρτίου του 1920 – 6 Μαρτίου, 2009), ήταν Πομάκος που γεννήθηκε στο Ωραίο Ξάνθης. 

Ο πατέρας της είναι ο ετεροθαλής αδελφός του Φερχάτ που ζει στη Βουλγαρία και μετακόμισε στις Ηνωμένες Πολιτείες στις 4 Μαΐου του 1949. Ασπάστηκε τον ορθόδοξο χριστιανισμό για τον γάμο του και άλλαξε το όνομά του από Χασάν Ιμπραήμοφ σε Άλαν Ουίλσον το 1960, επιλέγοντας το όνομά του από ένα τοπικό δρόμο. Εκτός από βουλγαρικά μπορούσε να μιλήσει "ρωσικά, τουρκικά, πολωνικά, ελληνικά, λίγα ιταλικά και λίγα γαλλικά" σύμφωνα με την Γουίλσον, που είναι σύζυγος του Τομ Χανκς, ο οποίος παραδέχτηκε πως η απεικόνιση του χαρακτήρα του Βίκτορ Ναβόρσκι στην ταινία *The Terminal*  έχει πολλά στοιχεία του πατέρα της.

Ασπάζεται την Ορθόδοξη πίστη. Τον Δεκέμβριο του 2019 της αποδόθηκε τιμητικά η ελληνική υπηκοότητα από τον τότε Πρόεδρο της Ελληνικής Δημοκρατίας, Προκόπη Παυλόπουλο.

Παραπομπές
----------

1. ↑  (Αγγλικά) *Internet Movie Database*. nm0001854. Ανακτήθηκε στις 16  Οκτωβρίου 2015.
2. ↑  (Αγγλικά) *Internet Broadway Database*. 423527. Ανακτήθηκε στις 9  Οκτωβρίου 2017.
3. ↑  (Αγγλικά) *Discogs*. 2737416.
4. ↑  Ανακτήθηκε στις 4  Μαρτίου 2021.
5. ↑  (Αγγλικά) *Internet Movie Database*. tt14230388. Ανακτήθηκε στις 23  Ιουνίου 2023.
6. ↑  Ανακτήθηκε στις 6  Ιουνίου 2021.
7. ↑  Birth date confirmed at the State of California, *California Birth Index, 1905–1995*.
8. ↑  Welkos, Robert (2002-10-06). «Sending up the Greek in spirit». *The Age*.. Ανακτήθηκε στις 2008-10-10. *«...my father is Bulgarian.»*
9. ↑  Stated on *Who Do You Think You Are?*, March 30, 2012.
10. ↑  Tom Hanks' wife Rita Wilson breaks down after discovering she had a brother who died as a baby on Who Do You Think You Are.
11. ↑  "Season 12 Episode 9."
12. ↑  "My Big, Fat, Greek Mystery" Αρχειοθετήθηκε 2011-07-24 στο Wayback Machine. tmatt.net; September 18, 2002; accessed April 15, 2015.
13. ↑  «Ο Τομ Χανκς πολιτογραφήθηκε Έλληνας από τον Προκόπη Παυλόπουλο». *Πρώτο Θέμα*: σελ. protothema.gr. 27 Δεκεμβρίου 2019.. Ανακτήθηκε στις 27 Δεκεμβρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 76527201
* LCCN: no96019669
* ISNI: 0000 0001 2028 829X
* GND: 137677871
* BNF: cb142395696 (data)
* MusicBrainz: beb68abb-51b4-41d1-9645-d0c8306cf588
* NKC: pna2011643296

 |

 |
Ο **Αντώνιος Ζυγομαλάς** (1854-1930) ήταν Έλληνας διπλωμάτης και πολιτικός του 19ου αιώνα.

Βιογραφία
---------

Γεννήθηκε το 1854 στην Αθήνα ως γιος του Ανδρέα Ζυγομαλά και της Μαριόρας Ταμπακοπούλου. Αδέλφια του ήταν ο Γεώργιος Ζυγομαλάς, διπλωμάτης και ο Ιωάννης Α. Ζυγομαλάς, αγωνιστής της Κρητικής Επανάστασης. Σπούδασε νομικά στο Πανεπιστήμιο Αθηνών και στο Παρίσι. Νεότατος εισήλθε στη διπλωματική υπηρεσία όπου και διορίσθηκε γραμματέας της Ελληνικής Πρεσβείας στην Κωνσταντινούπολη. Από τη θέση όμως αυτή παραιτήθηκε αργότερα προκειμένου ν΄ ασχοληθεί με την πολιτική. Πρωτοεκλέχθηκε βουλευτής Αττικής το 1880 και στις 19 Απριλίου του 1885 μετείχε στη κυβέρνηση Θ. Δηλιγιάννη αναλαμβάνοντας το υπουργείο των Εκκλησιαστικών και Δημ. Εκπαιδεύσεως. Αργότερα στις 24 Νοεμβρίου του 1902 ανέλαβε υπουργός της Δικαιοσύνης. Παράλληλα διετέλεσε και σύμβουλος της αρχαιολογικής εταιρείας.

Ο Αντώνιος Ζυγομαλάς συνέβαλε τα μέγιστα στη δεκαετία του 1880 στην επίλυση του μεγάλου τότε αγροτικού προβλήματος των ακτημόνων της βόρειας Αττικής με την απόκτηση κλήρων από το τεράστιο τσιφλίκι που διατηρούσε εκεί ο Ανδρέας Συγγρός. Το γεγονός αυτό τον κατέστησε επάξια μεγάλο ευεργέτη όλων των αγροτών και των κτηνοτρόφων της ευρύτερης περιοχής, προς τιμή του οποίου και φέρεται η μαρμάρινη προτομή του καθώς και της συζύγου του Λουκίας Μπαλάνου (1866-1947), σε δύο μαρμάρινες στήλες, προ της κοινοτικής βρύσης, στη κεντρική πλατεία του Αυλώνα Αττικής.

Ο Αντώνιος Ζυγομαλάς απεβίωσε στην Αθήνα το 1930. Η σύζυγός του Λουκία Μπαλάνου ίδρυσε το Μουσείο Ζυγομαλά με κεντήματα και φορεσιές. Το μόνο τέκνο τους, ο Ανδρέας Αντ. Ζυγομαλάς έπεσε ηρωικά στο Μπιζάνι το 1914, μόλις 24 ετών.

Εργογραφία
----------

* *Η παλίρροια του Ευρίπου και ο μεγαλόσταυρος της Αιδηψού*, υπό Αντωνίου Α. Ζυγομαλά, Αθήνα, σελ. 72. (Ανατύπωση "Ιδιωτική" 1980, "Βιβλιογνωσία" 2009)
* *Ελλάς και Ρουμανία*, υπό Αντωνίου Ζυγομαλά, εν Αθήναις, τυπογραφείον της Β. Αυλής Α. Ραφτάνη, 1912, 20 σελ.

Πηγές
-----

* "Μεγάλη Ελληνική Εγκυκλοπαίδεια" τομ.ΙΒ΄, σελ.76.
* Εν Αθήναις Αρχαιολογική Εταιρεία, επιμ. (1937). *Λεύκωμα της εκατονταετηρίδος της Εν Αθήναις Αρχαιολογικής Εταιρείας 1837 - 1937*. Εν Αθήναις: Αρχαιολογική Εταιρεία. Ανακτήθηκε στις 26 Ιουλίου 2010.
Ο **Δήμος Οινούντος** ήταν δήμος του νομού Λακωνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σπάρτης. Βρισκόταν στο βόρειο τμήμα του νομού, στις δυτικές πλαγιές του Πάρνωνα. Ο δήμος αποτελούταν από 8 δημοτικά διαμερίσματα, καταλάμβανε έκταση 301,8 τ.χλμ. (αποτελεί τον μεγαλύτερο δήμο σε έκταση στον νομό) και είχε συνολικό πληθυσμό 2.625 κατοίκους σύμφωνα με την απογραφή του 2001. Έδρα του δήμου ήταν η Σελλασία.

Διαίρεση
--------

Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλες ο πληθυσμός σύμφωνα με την απογραφή του 2001):

 **Δ.δ. Σελλασίας**  -- η Σελλασία [ 524 ]
 **Δ.δ. Βαμβακούς**  [ 350 ] 
* η Βαμβακού [ 301 ]
* η Μεγάλη Βρύση [ 49 ]

 **Δ.δ. Βαρβίτσης**  -- η Βαρβίτσα [ 131 ]
 **Δ.δ. Βασαρά**  [ 301 ] 
* ο Βασαράς [ 250 ]
* τα Βέρια [ 43 ]
* η Μονή Αγίων Αναργύρων [ 8 ]

 **Δ.δ. Βουτιάνων**  -- οι Βουτιάνοι [ 314 ]
 **Δ.δ. Βρεσθένων**  -- τα Βρέσθενα [ 418 ]
 **Δ.δ. Θεολόγου**  [ 320 ] 
* ο Άγιος Ιωάννης Θεολόγος [ 275 ]
* τα Καλύβια Θεολόγου [ 45 ]

 **Δ.δ. Κονιδίτσης**  [ 267 ] 
* η Κονιδίτσα [ 265 ]
* η Κοπελιά [ 0 ]
* ο Κουρεμένος [ 2 ]

Εξωτερικοί Σύνδεσμοι
--------------------

* Υπουργείο εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Λακωνίας |
| --- |
|  |
| Δήμοι | 
* Σπάρτης
* Ανατολικής Μάνης
* Ασωπού
* Βοιών
* Γερονθρών
* Γυθείου
* Έλους
* Ζάρακα
* Θεραπνών
* Κροκέων· Μολάων
* Μονεμβασίας
* Μυστρά
* Νιάτων
* Οινούντος
* Οιτύλου
* Πελλάνας· Σκάλας
* Σμύνους
* Φαρίδος
 |
|  |
| Κοινότητες | 
* Ελαφονήσου
* Καρυών
 |

 |
Το **Σαντορινιό Λαγωνικό** (γνωστό και ως **καβλόσκυλο**) είναι ράτσα κυνηγόσκυλου από τη Σαντορινη.

Σύμφωνα με ιστορικούς προέρχεται από διασταύρωση σκύλων dogo argentino, που εισήχθησαν στη Σαντορίνη τον Μεσαίωνα, Τα σκυλιά αυτά είναι φιλίκα κοινωνικα παιχνιδιαρικα και τους αρέση το τρέξιμο , καποιες φορες γινονται αιμοβόρα με αλλα ζώα πχ. γατες κοκορια και μικροσομα σκυλια. 
Η όσφρηση του Σαντορινιου Λαγωνικού είναι έντονη και το γεγονός αυτό σε συνδυασμό με την αντοχή του το καθιστούν ιδανικό για κυνήγι και σε δύσκολο περιβάλλον. Το ύψος του κυμαίνεται από 55 έως 65 εκ. ενώ το βάρος του από 25 έως 32 κ. για τα αρσενικά και από 20 με 26 κ. για τα θηλυκά. Συνήθως έχει καφέ χρώμα στη κοιλιά, τα πόδια και το κεφάλι ενώ είναι μαύρο στη ράχη από το λαιμό μέχρι την ουρά. Ζει κατά μέσο όρο 13 με 14 χρόνια.

Είναι έξυπνο σκυλί, ήρεμο και στοργικό και εκπαιδεύεται εύκολα. Είναι φιλικό με άλλα σκυλιά, εγκλιματίζεται γρήγορα σε νέες συνθήκες και είναι πολύ προστατευτικά με το χώρο τους. Για το λόγο αυτό υπάρχει η άποψη ότι μπορούν να είναι καλοί φύλακες. Υπάρχει όμως και αντίθετη άποψη ότι δηλαδή επειδή είναι φιλικά και ήρεμα ζώα δε κάνουν για φύλακες.

Παραπομπές
----------

1. ↑
Σύμφωνα με το **φαινόμενο Μπέμπα** το υγρό νερό στερεοποιείται (παγώνει) πιο γρήγορα όταν είναι θερμό (π.χ. κοντά στους 100°C) από το πιο κρύο νερό (π.χ. 35°C), όταν τοποθετείται στις ίδιες συνθήκες κατάψυξης. Πήρε το όνομά του από τον Τανζανό Εράστο Μπέμπα ο οποίος το παρατήρησε και το μελέτησε τη δεκαετία του 1960. Το φαινόμενο έχει παρατηρηθεί από την εποχή του Αριστοτέλη. Ο πλήρης μηχανισμός που οδηγεί αυτό το φαινόμενο παραμένει ανεξήγητος.

Το 2012 η Βασιλική Ακαδημία Χημείας διεξήγαγε διαγωνισμό για την εύρεση εξηγήσεων για το φαινόμενο. Στο διαγωνισμό συμμετείχαν περισσότεροι από 22.000 άνθρωποι.

Παραπομπές
----------

1. 1 2  Γιατί το ζεστό νερό παγώνει πιο γρήγορα από το κρύο Αρχειοθετήθηκε 2014-10-03 στο Wayback Machine. Ναυτεμπορική, 1/11/2013
2. 1 2  Γιατί το ζεστό νερό παγώνει ταχύτερα από το κρύο;, Βήμα, 27/6/2012
Η **Εκκλησία της Αγίας Σοφίας** (σλαβομακεδονικά: Црква Света Софија‎‎) είναι εκκλησία στην Οχρίδα της Βόρειας Μακεδονίας. Η εκκλησία είναι ένα από τα σημαντικότερα μνημεία της Βόρειας Μακεδονίας, η οποία στεγάζει την αρχιτεκτονική και την τέχνη του Μεσαίωνα.

Ιστορία
-------

 «*Η Αγία Σοφία ως Τζαμί*», Οχρίδα, *«Αυτόχρωμα»*, Ωγκάστ Λεόν, 1913.
Η σημερινή εκκλησία χτίστηκε στα θεμέλια ενός μητροπολιτικού καθεδρικού ναού, η οποία κατεδαφίστηκε την πρώτη δεκαετία του 6ου αιώνα από τις επιδρομές των βαρβάρων που έφεραν τους πρώτους Σλάβους στην περιοχή. Ο επόμενος ναός χτίστηκε κατά την Πρώτη Βουλγαρική Αυτοκρατορία, μετά την επίσημη μεταστροπή στον Χριστιανισμό. Ορισμένες πηγές χρονολογούν το κτίσιμο της εκκλησίας κατά τη διάρκεια της κυριαρχίας του Κνιαζ Βόρις Α΄ της Βουλγαρίας (852 – 889). Ανοικοδομήθηκε την τελευταία δεκαετία του 10ου αιώνα ως πατριαρχικός καθεδρικός ναός με τη μορφή βασιλικής με τρούλο, μετά την αντικατάσταση της πρωτεύουσας της Βουλγαρίας στην Οχρίδα, επί βασιλείας του Τσάρου Σαμουήλ, όταν η εκκλησία ήταν η έδρα του Πατριαρχείου Βουλγαρίας, ενός αυτοκέφαλου Πατριαρχείου. Αργότερα, έγινε έδρα της Αρχιεπισκοπής Αχριδών, υπό το Οικουμενικό Πατριαρχείο Κωνσταντινουπόλεως μέχρι τον 18ο αιώνα.

Μετατράπηκε σε τζαμί κατά τη διάρκεια της Οθωμανικής Αυτοκρατορίας. Το εσωτερικό του ναού σώζεται με τοιχογραφίες του 11ου, 12ου και 13ου αιώνα, που αντιπροσωπεύουν μερικά από τα σημαντικότερα επιτεύγματα της βυζαντινής ζωγραφικής της εποχής. Το κύριο μέρος του ναού χτίστηκε τον 11ο αιώνα, ενώ εξωτερικές προσθήκες χτίστηκαν από τον Αρχιεπίσκοπο Γρηγόριο Β΄ τον 14ο αιώνα.

Τον Νοέμβριο του 2009, η Βορειομακεδονική Ορθόδοξη Εκκλησία υιοθέτησε ένα νέο οικόσημο με την εκκλησία της Αγίας Σοφίας ως ασπίδα.

Λεπτομέρεια από την εκκλησία απεικονίζεται στην πίσω όψη του τραπεζογραμματίου των 1000 δηναρίων Βόρειας Μακεδονίας, που εκδόθηκε το 1996 και το 2003.

Εικόνες
-------

* Aerial view of the churchΑεροφωτογραφία της εκκλησίας.
* West side of the churchΔυτική πλευρά της εκκλησίας.
* Ceiling frescoes in the Church of St. SophiaΤοιχογραφίες οροφής στην εκκλησία της Αγίας Σοφίας.
* Byzantine Greek inscription on the exterior, seen from the rear courtyardΒυζαντινή ελληνική επιγραφή στο εξωτερικό, όπως φαίνεται από την πίσω αυλή.
* St Sophia and its surroundings in 1863Η Αγία Σοφία και τα περίχωρά της το 1863.
* Plan of the ChurchΣχέδιο της Εκκλησίας.

### Δείτε επίσης

* Μοναστήρι Αγίου Παντελεήμονα (Οχρίδα)

Παραπομπές
----------

1. ↑  Boris Cholpanov - 
"Land of a global crossroads", Sofia, 1993, Bulgarian Academy of Science, page 131 (the original is in Bulgarian)
2. ↑  Асен Чилингиров, Охридската "Света София" и нейната датировка. Херон Прес, София, 2013, (ISBN 978-954-580-324-6), стр. 4-5.
3. ↑  Frucht, Richard (2005). *Eastern Europe: an introduction to the people, lands, and culture*. ABC-CLIO. σελίδες 928. ISBN 978-1-57607-800-6.  page 613
4. ↑  «Македонската Православна Црква со нов грб». *Македонско грбословно друштво* (στα Σλαβομακεδονικά). 20 Μαρτίου 2010. Ανακτήθηκε στις 25 Ιουνίου 2022.

Εξωτερικοί σύνδεσμοι
--------------------

* Εικόνες της Εκκλησίας
Η **Mediaset S.p.A.** επίσης γνωστή ως **Gruppo Mediaset**, είναι ιταλική εταιρεία μέσων μαζικής ενημέρωσης που είναι ο μεγαλύτερος εμπορικός τηλεοπτικός φορέας στη χώρα.

Ιδρύθηκε το 1987 από τον πρώην Ιταλό πρωθυπουργό Σίλβιο Μπερλουσκόνι και εξακολουθεί να ελέγχεται σήμερα με ποσοστό συμμετοχής 38,6% από την εταιρεία συμμετοχών της οικογένειας Μπερλουσκόνι Fininvest. Ο όμιλος ανταγωνίζεται κατά κύριο λόγο τον δημόσιο ραδιοτηλεοπτικό οργανισμό RAI και τον ιδιωτικούς ομίλους La7 και Sky plc (Sky Italia).

 Ο Πύργος της Mediaset
Τα κεντρικά γραφεία της Mediaset βρίσκονται στο Μιλάνο της Λομβαρδίας. Πολλά από τα στούντιο βρίσκονται στην περιοχή Μιλάνο 2 του Σεγκράτε, ένα δήμο που συνορεύει με το Μιλάνο, όπου ξεκίνησαν το 1978 οι εκπομπές του τοπικού σταθμού "TeleMilano" (που τώρα ονομάζεται Canale 5 της Mediaset). Μετά την συγχώνευση με διάφορους τοπικούς ραδιοτηλεοπτικούς οργανισμούς για τη δημιουργία της κοινοπραξίας Canale 5, η μεγάλη παραγωγή μεταφέρθηκε στο Κολόνιο Μοντσέσε, όπου ήταν υπήρχε η υποδομή του πρώην "Telealtomilanese". Η εταιρεία διαθέτει επί του παρόντος τρία κύρια κέντρα τηλεοπτικής παραγωγής, στο Μιλάνο (Σεγράτε, Κολόνιο Μοντσέσε) και τη Ρώμη.

Λόγω της εγγύτητάς τους με την Ιταλία, η Αλβανία, η Κροατία, η Ελβετία, η Ελλάδα, η Μάλτα, το Μονακό, το Μαυροβούνιο, το Σαν Μαρίνο, η Πόλη του Βατικανού και η Σλοβενία ​​λαμβάνουν επίσης τηλεοπτικό σήμα της Mediaset. Εκτός από τα εγχώρια τηλεοπτικά ενδιαφέροντά της, η Mediaset διαθέτει επίσης μια σειρά από ενημερωτικές, ψυχαγωγικές και αθλητικές ιστοσελίδες, όπως επίσης κατέχει το 50,1% της ισπανικής ραδιοτηλεοπτικής εταιρείας Mediaset España Comunicación και την εταιρεία κινηματογραφικών παραγωγών Medusa Film.

Συμμετοχές
----------

### Τηλεοπτικοί σταθμοί

| Channel | LCN on DVB-T | Type | Launched | Description |
| --- | --- | --- | --- | --- |
| **Rete 4** | 4 | free-to-air | January 4, 1982 | generalist |
| **Canale 5** | 5 | September 30, 1980 | generalist |
| **Italia 1** | 6 | January 3, 1982 | generalist |
| **20** | 20 | April 3, 2018 | series TV and movies |
| **Iris** | 22 | November 30, 2007 | series TV and movies |
| **La5** | 30 | May 12, 2010 | female-oriented |
| **Mediaset Extra** | 34 | November 26, 2010 | best Mediaset's series TV and shows |
| **Focus** | 35 | May 17, 2018 | science, documentaries |
| **Top Crime** | 39 | June 1, 2013 | crime's series TV and movies |
| **Boing** | 40 | November 20, 2004 | child-oriented |
| **Cartoonito** | 46 | August 22, 2011 | baby-oriented |
| **TgCom24** | 51 | November 11, 2011 | all news |
| **Italia 2** | 120 | July 4, 2011 | male-oriented |
|

### Ραδιοφωνικοί σταθμοί

| Channel | Launched |
| --- | --- |
| **R101** | March 10, 1976 |
| **Radio 105 Network** | February 16, 1976 |
| **Virgin Radio Italia** | July 12, 2007 |
| **Radio Subasio** | 1976 |

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος (Ιταλικά)
Το σιδηροδρομικός σταθμός **Λοτζ Μαρίσιν** (πολωνικά: Łódź Marysin) είναι σιδηροδρομικός προαστιακός σταθμός στο Λοτζ της Πολωνίας, στην περιοχή Μπαουούτι (Bałuty), σε μια κυκλική γραμμή μεταξύ των σταθμών Λοτζ Βίντζεφ και Ζγκιες, στη γειτονιά του πρώην σιδηροδρομικού σταθμού Ράντεγκαστ. Ο σταθμός κατασκευάστηκε ως μέρος του Προαστιακού Σιδηρόδρομου του Λοτζ (Łódzka Kolej Aglomeracyjna) και εξυπηρετεί μόνο τρένα ŁKA, που εκτελούν δρομολόγια από το Λοτζ στο Ζγκιες.

Στις 20 Οκτωβρίου 2019, ο σταθμός έκλεισε για ανακατασκευή του σε σιδηροδρομική προσέλευση για να αυξηθεί ο ρυθμός κυκλοφορίας στη γραμμή. Η μερική επαναλειτουργία του σταθμού πραγματοποιήθηκε τον Ιανουάριο του 2020, μετά την ολοκλήρωση των εργασιών στους διακόπτες γραμμών. Η νέα πλατφόρμα τέθηκε σε λειτουργία στις 30 Αυγούστου 2020.

Μελλοντικά σχέδια
-----------------

Ένα άλλο σχέδιο περιλαμβάνει την κατασκευή ενός τερματικού σταθμού τραμ σε άμεση γειτνίαση με το σταθμό (επί του παρόντος δεν υπάρχει στάση λεωφορείου ή τραμ σε κοντινή απόσταση).

Παραπομπές
----------

1. ↑  «Łódź Marysin (po) • Województwo łódzkie (PL) / © Atlas Kolejowy Polski, Czech i Słowacji». *www.atlaskolejowy.net*. Ανακτήθηκε στις 24 Απριλίου 2019.
2. ↑  «Ogólnopolska Baza Kolejowa». *www.bazakolejowa.pl* (στα Πολωνικά). Ανακτήθηκε στις 24 Απριλίου 2019.
3. ↑  Boratyński, Andrzej (5 Μαρτίου 2014). «Linia kolejowa Łódź Widzew - Zgierz ma być gotowa za pół roku [ZDJĘCIA]». *dzienniklodzki.pl* (στα Πολωνικά). Ανακτήθηκε στις 24 Απριλίου 2019.
4. ↑  «Nowe stacje i rozbudowa przystanków. ŁKA wzmocni system komunikacji miejskiej». *Urząd Miasta Łodzi* (στα Αγγλικά). Ανακτήθηκε στις 24 Απριλίου 2019.
5. ↑  «Remonty i utrudnienia 2019-2020 - Łódzka Kolej Aglomeracyjna». *lka.lodzkie.pl*. Ανακτήθηκε στις 30 Οκτωβρίου 2019.
6. ↑  dem. «Nowy tunel po przebudowie Wojska Polskiego w Łodzi». *Dzienniklodzki.pl* (στα Πολωνικά). Ανακτήθηκε στις 24 Απριλίου 2019.
7. ↑  «Łódź planuje remont Wojska Polskiego. Tramwaj wydłużony do ŁKA». *www.transport-publiczny.pl* (στα Πολωνικά). Ανακτήθηκε στις 24 Απριλίου 2019.
Ο **Νόρμαν Μπέητς** είναι ένα φανταστικό πρόσωπο, που δημιουργήθηκε από τον συγγραφέα Ρόμπερτ Μπλοχ ως κεντρικός ήρωας στην νουβέλα του "*Ψυχώ*". Ο χαρακτήρας του είναι βασισμένος στον πραγματικό δολοφόνο Εντ Γκέιν. Στην ομώνυμη μεταφορά του βιβλίου στον κινηματογράφο, τον υποδύθηκε ο Άντονι Πέρκινς και αργότερα ο Βινς Βoν στο ριμέικ της ταινίας (1998).

Βιογραφία
---------

Τόσο στην νουβέλα όσο και στην ταινία, είναι φανερό πως ο Νόρμαν ως παιδί υπέστη ψυχολογική καταπίεση από την μητέρα του, που προσπαθούσε να τον πείσει ότι οι γυναίκες είναι σατανικές. Οι δυο τους ζούσαν με πολλά προβλήματα έπειτα τον θάνατο του πατέρα του, αποκομμένοι από τον υπόλοιπο κόσμο. Όταν ο Μπέητς όμως ήταν έφηβος, η μητέρα του γνώρισε έναν άντρα, κάνοντας τον να νιώσει τρομερή ζήλια. Τους δολοφόνησε με στρυχνίνη, αλλά στην συνέχεια, τον κυρίευσαν οι ενοχές. Στην απεγνωσμένη προσπάθειά του να διαγράψει την ανάμνηση του εγκλήματος από το μυαλό του, αναπτύχθηκε μία νέα προσωπικότητα στο μυαλό του, αυτή της μητέρας του.

Στο βιβλίο του ο Μπλοχ, αναλύει κάθε πτυχή του πολύπλοκου χαρακτήρα του Νόρμαν. Ως "Νόρμαν" Μπέητς, είναι απλά ο μικρός γιος της μητέρας του και πρέπει να κάνει ό,τι εκείνη του πει. Ως "Νόρμα" Μπέητς, ντύνεται με τα ρούχα της, μιμείται την φωνή της, και σκοτώνει οποιονδήποτε προσπαθεί να μπει ανάμεσά της και στον "Νόρμαν", ειδικά νεαρές όμορφες γυναίκες. Η φυσιολογική πλευρά του εαυτού του είναι ένας συνηθισμένος ενήλικας, ιδιοκτήτης ενός μοτέλ, που φροντίζει τους πελάτες του.

Μετά τον φόνο της Μαίρυ Κρέιν (Μάριον Κρέιν στην ταινία) και του Μίλτον Άρμπογκαστ, ενός ιδιωτικού ντετέκτιβ, συλλαμβάνεται από τις αρχές. Θεωρείται "τρελός" και στέλνεται σε ένα ψυχιατρείο, όπου η προσωπικότητα της μητέρας του υπερνικά τις δύο άλλες στο μυαλό του και κυριαρχεί: συμπεριφέρεται, μιλά και σκέφτεται *ακριβώς* όπως εκείνη.

Περιγραφή
---------

Η εμφάνιση και ο χαρακτήρας του Νόρμαν μεταξύ του βιβλίου και της ταινίας διαφέρουν σε μερικά σημεία. Στην νουβέλα είναι ένας μεσήλικας, περίπου 45 ετών, κοντός και υπέρβαρος. Στην ταινία είναι περίπου 28 ετών, ψηλός, λεπτός και κομψός. Στην πραγματικότητα ο Άλφρεντ Χίτσκοκ αποφάσισε πως ήθελε οι θεατές να μπορέσουν να συμπαθήσουν τον Νόρμαν, γι'αυτό και τον παρουσίασε ως ένα "αγόρι της διπλανής πόρτας". Μία άλλη σημαντική διαφορά μεταξύ νουβέλας και ταινίας είναι πως ο Μπέητς του Μπλοχ παρίστανε την μητέρα του μόνο όταν μεθούσε, ενώ του Χίτσκοκ άλλαζε προσωπικότητα χωρίς να έχει πιει αλκοόλ. Ο Νόρμαν Μπέητς μπορεί να ξεκίνησε ως ο ανταγωνιστής της ταινίας "Ψυχώ", τελικά όμως εξελίχθηκε στον βασικό πρωταγωνιστή των επόμενων έργων, ως ένα τραγικό θύμα ψυχικής ασθένειας.

Εξωτερικοί σύνδεσμοι
--------------------

* Horror Asylum: Norman Bates Αρχειοθετήθηκε 2007-02-12 στο Wayback Machine.
Το **βρωμιούχο ροκουρόνιο** (γνωστό με τις εμπορικές ονομασίες *Zemuron, Esmeron*) είναι αμινοστεροειδής μη αποπολωτικός νευρομυϊκός αποκλειστής και ταυτόχρονα μυοχαλαρωτικό, το οποίο χρησιμοποιείται στη σύγχρονη αναισθησία για διευκόλυνση της διασωλήνωσης της τραχείας παρέχοντας χαλάρωση των σκελετικών μυών, που απαιτείται για χειρουργική επέμβαση ή μηχανικό αερισμό. Χρησιμοποιείται για τυπική ενδοτραχειακή διασωλήνωση, καθώς και για επαγωγή ταχείας αλληλουχίας (RSI).

Το βρωμιούχο ροκουρόνιο είναι ένας ανταγωνιστής για τους νικοτινικούς υποδοχείς ακετυλοχολίνης στη νευρομυϊκή σύνδεση. Από τα φάρμακα νευρομυϊκού αποκλεισμού θεωρείται ότι είναι ένας μη αποπολωτικός αναστολέας νευρομυϊκής σύνδεσης, επειδή δρα μειώνοντας την δραστηριότητα του υποδοχέα προκαλώντας μυϊκή χαλάρωση αντί για συνεχή εκπόλωση, που είναι ο μηχανισμός δράσης των αποπολωτικών αναστολέων νευρομυϊκής σύνδεσης, όπως π.χ. της ηλεκτρυλοχολίνης.

Εισήχθη το 1994 στην παγκόσμια αγορά με την εμπορική ονομασία *Zemuron* στις Ηνωμένες Πολιτείες και *Esmeron* στις περισσότερες άλλες χώρες του δυτικού κόσμου.

Ευθανασία
---------

Από το 2016, το βρωμιούχο ροκουρόνιο είναι τυπικό φάρμακο μαζί με την προποφόλη, που χορηγείται σε ασθενείς για ευθανασία στον Καναδά.

Παραπομπές
----------

1. ↑  «Rocuronium versus succinylcholine for rapid sequence induction intubation». *The Cochrane Database of Systematic Reviews* **2015** (10): CD002788. October 2015. doi:10.1002/14651858.CD002788.pub3. PMID 26512948.
2. ↑  «Medical Assistance in Dying (MAiD): Protocols and Procedures Handbook» (PDF). *Divisions of Family Practice*. Comox Valley, BC. 2017.
Η πρόσοψη συνεργείου αυτοκινήτων στην Αθήνα**Συνεργείο αυτοκινήτων** είναι επαγγελματική εγκατάσταση, τεχνικής φύσεως, που αντικείμενό της έχει την παροχή υπηρεσιών επιδιόρθωσης ή/και φανοποιίας σε οχήματα, ιδιωτικής ή δημόσιας χρήσης, καινούργια ή μεταχειρισμένα. Συνήθως στελεχώνεται από ελεύθερους επαγγελματίες (μηχανικούς, μηχανολόγους, ηλεκτρολόγους, φανοποιούς κ.α.) που δρουν ανεξάρτητα στην αγορά εργασίας ή αποτελούν έμμισθους υπαλλήλους κάποιας αντιπροσωπείας αυτοκινήτων. Τα συνεργεία μπορεί να είναι εξουσιοδοτημένα, δηλαδή να αναλαμβάνουν εργασίες για μία συγκεκριμένη αυτοκινητιστική εταιρεία, ή γενικής απασχόλησης.

Στο συνεργείο αποθηκεύονται ανταλλακτικά, αναλώσιμα υλικά και γενικότερα εξοπλισμός που απαιτείται για τη συντήρηση και αποκατάσταση των βλαβών των οχημάτων, όπως και πλήρης σειρά εργαλείων, διαγνωστικών ηλεκτρονικών συσκευών, ενώ μπορεί να διαθέτουν και σύστημα καταγραφής ρύπων, προκειμένου να εκδοθεί η ετήσια κάρτα καυσαερίων αυτοκινήτων. Στην κατηγορία των συνεργείων υπάγονται και τα βουλκανιζατέρ τα οποία ασχολούνται αποκλειστικά με τους τροχούς και το σύστημα πέδησης των οχημάτων. Επίσης, και τα ηλεκτρολογεία τα οποία εξειδικεύονται στις ηλεκτρικές δομές των οχημάτων.το καλύτερο συνεργείο της Ελλάδας είναι το DXM service auto moto

Παραπομπές
----------

1. ↑  Eschner, Kat (1 Δεκεμβρίου 2017). «A Short Picture History of Gas Stations». *Smithsonian Magazine*.
2. ↑  Gilles, Tim (2004). *Automotive Service: Inspection, Maintenance, Repair* (στα Αγγλικά) (Custom έκδοση). United States of America: Delmar Learning. σελίδες 16-23. ISBN 1-40181-234-1.
3. ↑  Witt, Pharaba. «Cheapest Places to Get Oil Changes». *It Still Runs*.
4. ↑  «ProFirst Certification». Αρχειοθετήθηκε από το πρωτότυπο στις 27 Απριλίου 2014.
Ο **Σαούλ Νάννι** (*Saul Nanni*, 4 Φεβρουαρίου 1999) είναι Ιταλός ηθοποιός, περισσότερο γνωστός για τον ρόλο του Κρίστιαν στην σειρά του Disney Channel *Alex & Co.*, για τον ρόλο του Μάρκο στην κωμική δραματική ταινία *Under the Riccione Sun* (2020) και για τον ρόλο του Αλεσσάντρο στην ρομαντική κωμική ταινία *Love & Gelato* (2022).

Βιογραφία
---------

Ο Σαούλ Νάννι γεννήθηκε στην Μπολόνια της Ιταλίας. Οι γονείς του είναι και οι δύο γιατροί. Ο πατέρας του είναι από το Φορλί και η μητέρα του έχει ρωσική καταγωγή. Έχει έναν μικρότερο αδερφό και μια μικρότερη αδερφή.

Ξεκίνησε την καριέρα του στην υποκριτική μετά την οντισιόν που πέρασε για μια διαφήμιση με τον ποδοσφαιριστή Κακά, του οποίου ήταν θαυμαστής. Παρόλο που δεν έκλεισε για την διαφήμιση, ένας πράκτορας ηθοποιών τον προσέγγισε για να εμφανιστεί στη μίνι σειρά *La Certosa di Parma* (2012), η οποία σημάδεψε την πρώτη του εμφάνιση στην υποκριτική.

Το 2018, μετακόμισε στο Μιλάνο για να σπουδάσει επικοινωνία και διαφήμιση στο Università Cattolica del Sacro Cuore.

Παραπομπές
----------

1. ↑  Nast, Condé (7 Δεκεμβρίου 2018). «Saul Nanni, le ambizioni di un attore. Tutte le foto». *GQ Italia* (στα Ιταλικά). Ανακτήθηκε στις 27 Ιανουαρίου 2024.
2. ↑  Nast, Condé (15 Δεκεμβρίου 2016). «Saul Nanni». *Vogue Italia* (στα Ιταλικά). Ανακτήθηκε στις 27 Ιανουαρίου 2024.
3. ↑  Nast, Condé (14 Αυγούστου 2019). «Saul Nanni: «Fatemi fare il pazzo»». *Vanity Fair Italia* (στα Ιταλικά). Ανακτήθηκε στις 27 Ιανουαρίου 2024.
4. ↑  Fabrique (16 Δεκεμβρίου 2019). «Saul Nanni. Un californiano nato in Emilia». *Fabrique Du Cinéma* (στα Ιταλικά). Ανακτήθηκε στις 27 Ιανουαρίου 2024.
5. ↑  Imbimbo, Luca (11 Σεπτεμβρίου 2021). «ICY HOT - A Chat With Saul Nanni». *Fucking Young!* (στα Αγγλικά). Ανακτήθηκε στις 27 Ιανουαρίου 2024.
6. ↑  «Saul Nanni: intervista alla giovane promessa di "Sotto il sole di Riccione"». *Iconmagazine* (στα Ιταλικά). 1 Ιουλίου 2020. Ανακτήθηκε στις 27 Ιανουαρίου 2024.
Ο Gaius Julius Solinus, πιο γνωστός απλώς ως Solinus, ήταν Λατίνος γραμματικός, γεωγράφος και συντάκτης που πιθανώς άκμασε στις αρχές του 3ου αιώνα μ.Χ.  Ο ιστορικός μελετητής Theodor Mommsen τον χρονολογεί στα μέσα του 3ου αιώνα.  Ο Solinus ήταν ο συγγραφέας του De mirabilibus mundi ("On the Wonders of the World") που κυκλοφόρησε με τους τίτλους Collectanea Rerum Memorabilium ("A Collection of Curious Things"), Mirabilia και Polyhistor, ο τελευταίος τίτλος ευνοήθηκε από  ο ίδιος ο συγγραφέας.  Το έργο είναι πράγματι μια περιγραφή περιέργειας σε ένα χορογραφικό πλαίσιο.  Ο Adventus, στον οποίο είναι αφιερωμένος, ταυτίζεται με τον Oclatinius Adventus, Ρωμαίο πρόξενο το 218 μ.Χ.  Το μεγαλύτερο μέρος είναι παρμένο από τη Φυσική Ιστορία του Πλίνιου και τη γεωγραφία του Πομπονίου Μελά.

Σύμφωνα με τον Mommsen, ο Solinus βασίστηκε επίσης σε ένα χρονικό (πιθανώς από τον Cornelius Bocchus) και μια χορογραφία Pliniana, μια επιτομή του έργου του Πλίνιου με προσθήκες που έγιναν για την εποχή του Αδριανού.  Ο Schanz, ωστόσο, προτείνει τα έργα Roma και Prata του Σουετόνιου.

Μια πολύ αναθεωρημένη έκδοση του αρχικού του κειμένου έγινε, ίσως από τον ίδιο τον Solinus.  Αυτή η έκδοση περιέχει μια επιστολή που έγραψε ο Solinus ως εισαγωγή στο έργο, η οποία δίνει στο έργο τον τίτλο Polyhistor.  Ήταν δημοφιλές στο Μεσαίωνα, με εξάμετρες συντομογραφίες που ήταν τρέχουσες με τα ονόματα Theodericus και Petrus Diaconus.[2]

Ο σχολιασμός του Saumaise στο Plinianae Exercitationes (1689) θεωρήθηκε απαραίτητος.  η έκδοση του 1895 από τον Mommsen περιλαμβάνει μια πολύτιμη εισαγωγή για τα χειρόγραφα, τις αρχές που χρησιμοποίησε ο Solinus και τους μετέπειτα μεταγλωττιστές.  Βλέπε επίσης Teuffel, History of Roman Literature (Αγγλική μετάφραση, 1900), 389;  και Schanz, Geschichte der Römischen Litteratur (1904), iv.  I. Υπάρχει μια πρώιμη σύγχρονη αγγλική μετάφραση από τον Arthur Golding (1587)[2] και μια σύγχρονη με σχολιασμό από τον Dr. Arwen Apps του Πανεπιστημίου Macquarie.
Συντεταγμένες: 25°56′0″S 66°55′0″W﻿ / ﻿25.93333°S 66.91667°W﻿ / -25.93333; -66.91667

Το ηφαίστειο **Σέρο Γαλάν** (ισπανικά: Cerro Galán‎‎) είναι ένα ενεργό αλλά αδρανές στρωματοηφαίστειο. Βρίσκεται στην επαρχία Καταμάρκα της Αργεντινής και η μεγάλη καλδέρα του θεωρείται η πιο εκτεθειμένη στον κόσμο. Το υψόμετρό του είναι 5.912 μέτρα.

Γεωγραφία
---------

Σε υψόμετρο 5.912 μέτρων πάνω από την επιφάνεια της θάλασσας, σχηματίζει έναν ορεινό όγκο με πολλαπλές κορυφές, όπου δεσπόζει από το κέντρο του η τεράστια καλδέρα του Σέρο Γαλάν, η οποία εκτείνεται σε μέσο υψόμετρο 4.500 μέτρων. Τα νερά που απορρέουν από το Σέρο Γαλάν και τα πλευρικά τοιχώματα της καλδέρας έχουν σχηματίσει μια μικρή λίμνη στα νοτιοδυτικά του κώνου της καλδέρας, γνωστή ως Λαγούνα Ντιαμάντε (Laguna Diamante). Ο ηφαιστειακός όγκος εκτείνεται σε περίπου εκατό τετραγωνικά χιλιόμετρα στο κέντρο της καλδέρας. Περιέχει μια μικρή αλμυρή λίμνη με διάμετρο όχι μεγαλύτερη από 500 μέτρα, στην οποία συχνάζουν φλαμίνγκο. Πρόκειται για τη Λαγουνίτα Εσκονδίδα.

Όπως το μεγαλύτερο μέρος της καλδέρας, ο ορεινός όγκος βρίσκεται εντός του Αποθέματος Βιόσφαιρας Λαγούνα Μπλάνκα.

Τουρισμός
---------

Το Σέρο Γαλάν βρίσκεται σε μια σχεδόν ακατοίκητη περιοχή. Αυτό ισχύει για ολόκληρη την περιοχή, η οποία είναι αναμφίβολα μία από τις πιο απομακρυσμένες και απομονωμένες της Αργεντινής. Όπως και σε ολόκληρη την Πούνα ντε Καταμάρκα, που αντιστοιχεί στο διαμέρισμα της Αντοφαγάστα ντε λα Σιέρα, ο τουρισμός ισοδυναμεί με εξερεύνηση.

Παραπομπές
----------

1. ↑  *GEOnet Names Server*. 11  Ιουνίου 2018. -989797.
2. ↑  Williams, Verónica; Villegas, Paula; Williams, Verónica; Villegas, Paula (00/2017). «Prehispanic paths and trails as landscapes. The high quebradas of the mid Calchaqui Valley (Salta)». *Boletín del Museo Chileno de Arte Precolombino* **22** (1): 71–94. doi:10.4067/S0718-68942017005000201. ISSN 0718-6894. .
Η **Βαλντράντα** ή Βίλτρουντ (γερμ.: *Waldrada / Waldraith*, γενν. 801) από τον Οίκο του Ουλντάριχ ήταν κόρη του κόμη της Ορλεάνης και με τους γάμους της έγινε πρώτα κόμισσα του Βορμς και μετά δούκισσα της άνω Βουργουνδίας.

Βιογραφία
---------

Ήταν κόρη του Άντριαν κόμη της Ορλεάνης (758-824) και της Βαλντράντας, κόρης του Άνταλχελμ του Ωτύν.

Οικογένεια
----------

Παντρεύτηκε για πρώτη φορά με τον Ροβέρτο Γ΄ των Ροβερτιδών κόμη του Βορμς, το 819 στο Βόρμσγκαου της Γερμανίας. Αυτός ο γάμος έφερε το 830 έναν γιο:

* Ροβέρτος ο *Ισχυρός*, π.830-866, δούκας του Μάιν.

Ο γάμος έληξε όταν ο Ροβέρτος Γ΄ απεβίωσε το 834. 

Έπειτα έγινε η δεύτερη σύζυγος του Κορράδου Β΄ δούκα της Άνω Bουργουνδίας. Είχαν γνωστά παιδιά:

* Αδελαΐδα, γενν. το 864 ή μετά (μάλλον το 868). (Η Βαλντράντα που γεννήθηκε το 801, δύσκολα θα μπορούσε να ήταν η μητέρα της Aδελαΐδας, που γεννήθηκε μετά το 864, πιθανότερα το 868. Φαίνεται ότι η Αδελαΐδα ήταν εγγονή της). Παντρεύτηκε τον Ριχάρδο των Μπιβινιδών, δούκα της Βουργουνδίας.
* Ροδόλφος Α΄ 859-912, βασιλιάς της Βουργουνδίας.

Παραπομπές σε πηγές
-------------------

1. ↑  Ανακτήθηκε στις 26  Νοεμβρίου 2018.
Το ***Baldur's Gate 3*** είναι βιντεοπαιχνίδι ρόλων του 2023 σε ανάπτυξη και δημοσίευση από την Larian Studios. Είναι το τρίτο βασικό μέρος της σειράς *Baldur's Gate*, βασισμένο στο σύστημα ρόλων του *Dungeons & Dragons*. Μέρος του παιχνιδιού κυκλοφόρησε σε macOS και Windows στις 6 Οκτωβρίου του 2020. Κυκλοφόρησε ολόκληρο σε Windows στις 3 Αυγούστου του 2023. Κυκλοφόρησε σε PlayStation 5 στις 6 Σεπτεμβρίου του 2023, ενώ η εκδοχή του macOS κυκλοφόρησε στις 22 Σεπτεμβρίου. Η εκδοχή του Xbox Series X/S κυκλοφόρησε στις 7 Δεκεμβρίου.

Το Baldur's Gate 3 έλαβε αναγνώριση από τους κριτικούς, λαμβάνοντας επαίνους για τον τρόπο παιχνιδιού, την ιστορία, και την ποιότητα παραγωγής. Κέρδισε πολλαπλά βραβεία περιλαμβάνοντας το Golden Joystick Award for Game of the Year και το The Game Award for Game of the Year.

Παραπομπές
----------

1. ↑  Faulkner, Cameron (19 Ιουλίου 2023). «Baldur's Gate 3 Xbox pre-order guide». *Polygon* (στα Αγγλικά). Ανακτήθηκε στις 8 Δεκεμβρίου 2023.
2. ↑  «Baldur's Gate III is coming to Xbox this year after a Series S compromise». *Engadget* (στα Αγγλικά). 24 Αυγούστου 2023. Ανακτήθηκε στις 8 Δεκεμβρίου 2023.

Εξωτερικοί σύνδεσμοι
--------------------

* Επίσημος ιστότοπος
Το **Lada Niva Travel** (επίσημος κωδικός εργοστασίου : **VAZ-2123**) είναι μικρομεσαίο SUV αυτοκίνητο, με μόνιμη τετρακίνηση, που παράγεται από το 1998 από τον ρωσικό όμιλο AvtoVAZ, που είναι η μητρική της επίσης ρωσικής αυτοκινητοβιομηχανίας Lada. Αρχικά έφερε την ονομασία **VAZ-2123** (1998 - 2002) και στη συνέχεια διατέθηκε ως **Chevrolet Niva** από το 2003 έως το 2020, όταν η AvtoVAZ ήταν σε κοινοπραξία με τον αμερικανικό όμιλο της General Motors, κοινοπραξία γνωστή ως GM-AvtoVAZ.

Ωστόσο, μόλις η General Motors πούλησε το 50% του μεριδίου της το καλοκαίρι του 2020, το μοντέλο για λίγους μήνες μετονομάστηκε σε Lada Niva, με αποτέλεσμα να έχει το ίδιο όνομα με το αρχικό Lada Niva / Lada 4x4 / VAZ-2121, σε κάποιες αγορές της Ευρώπης. Κατά ιστορική ειρωνεία, το VAZ-2123 είναι επίσης μια βελτιωμένη μετεξέλιξη του αρχικού Niva (VAZ-2121), με το οποίο μοιράζεται το μηχανικό του υπόβαθρο.

Στις 21 Δεκεμβρίου 2020, το VAZ-2123 (πρώην Chevrolet Niva) μετονομάστηκε σε Lada Niva Travel.

Μετονομασία
-----------

Lada Niva (2020)
Lada Niva Travel (2021 - σήμερα)
Τον Αύγουστο του 2020, η Lada ανέλαβε εκ νέου την παραγωγή του Chevrolet Niva και το μετονόμασε σε Lada Niva.

Στις 21 Δεκεμβρίου 2020, ταυτόχρονα με την εισαγωγή μιας νέας γενιάς του μοντέλου, το νέο **Lada Niva** μετονομάστηκε σε **Lada Niva Travel**, ενώ τον Ιανουάριο του 2021 το παλαιό Lada Niva, που σημειωτέον παράγεται από το 1977 (γνωστό και ως Niva 4x4), μετονομάστηκε σε **Lada Niva Legend**.

Εξοπλισμός
----------

Ειδικότερα η κορυφαία έκδοση, περιλαμβάνει στάνταρ Σύστημα Ελέγχου Ευστάθειας (ESP), ηλεκτρικά παράθυρα, ηλεκτρικά ρυθμιζόμενους καθρέφτες, φώτα ομίχλης, ζάντες αλουμινίου, θερμαινόμενα καθίσματα, κλιματισμό, ηχοσύστημα, κάμερα οπισθοπορείας και σύστημα δορυφορικής πλοηγησης.

Τεχνικά στοιχεία
----------------

Ο κινητήρας βενζίνης των 1.690 κυβικών εκατοστών, αποδίδει ισχύ 80 hp και ροπή 127 N·m. Η επιτάχυνση 0-100 χιλιόμετρα την ώρα έρχεται σε 19,0 δευτερόλεπτα και η μέγιστη ταχύτητα φτάνει τα 140 χιλιόμετρα την ώρα. Η μέση κατανάλωση είναι στα 10,2 λίτρα ανά 100 χιλιόμετρα και οι εκπομπές CO2 είναι στα 216 γραμμάρια ανά χιλιόμετρο.

Δείτε επίσης
------------

* Lada Niva

Αναφορές
--------

1. ↑  «Размеры Chevrolet Niva» (στα Ρωσικά). Chevrolet Россия. Αρχειοθετήθηκε από το πρωτότυπο στις 4 Ιανουαρίου 2014. Ανακτήθηκε στις 3 Ιανουαρίου 2014.
2. 1 2 3  «AVTOVAZ has started production of the new LADA Niva Travel - Press-releases - News - Official website LADA». *LADA official website*. 21 Δεκεμβρίου 2020. Αρχειοθετήθηκε από το πρωτότυπο στις 21 Ιανουαρίου 2021. Ανακτήθηκε στις 17 Ιανουαρίου 2021.
3. ↑   Niva возвращается в семью LADA! (EN:Niva returns to the Lada family)
4. ↑  «LADA Niva Legend: the new name for the iconic model - Press-releases - News - Official website LADA». *LADA official website*. Ανακτήθηκε στις 17 Ιανουαρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Lada Niva Travel** |

* Η επίσημη ρωσική ιστοσελίδα του Lada Niva Travel
Υβόν Λε Ρου
Ο **Υβόν Λε Ρου**, γεννημένος στις 19 Απριλίου 1960 στο Πλουβόρν (Φινιστέρ), είναι παλιός διεθνής Γάλλος ποδοσφαιριστής, ο οποίος αγωνιζόταν στην θέση του αμυντικού. 

Με 28 διεθνείς συμμετοχές με την Εθνική Γαλλίας (για ένα τέρμα), συμμετείχε στο Ευρωπαϊκό Πρωτάθλημα του 1984 (το οποίο κατέκτησαν οι Γάλλοι) και το Παγκόσμιο Κύπελλο του 1986. Μετά το πέρας της ποδοσφαιρικής του καριέρας, ασχολήθηκε με την προπονητική.

Καριέρα
-------

Προερχόμενος από τα τμήματα υποδομής της Σταντ Μπρεστουά, ο Βρετόνος αμυντικός αποτέλεσε τμήμα της ομάδας που αγωνίστηκε στην κορυφαία τη τάξει κατηγορία της Γαλλίας στις αρχές της δεκαετίας του 1980. Μαζί της, κατέκτησε σε δύο περιπτώσεις τον τίτλο του πρωταθλητή της Ντιβιζιόν 2. Το 1983, ο νεαρός Γάλλος διεθνής υπέγραψε στην ΑΣ Μονακό, με την οποία κατέκτησε το Κύπελλο Γαλλίας και καθιερώθηκε στην βασική ομάδα της Εθνικής Γαλλίας, με την οποία κατέκτησε το Ευρωπαϊκό Πρωτάθλημα του 1984. 

Το 1985, επέστρεψε κοντά στην γενέτειρά του περιοχή, στην ΦΚ Ναντ. Έχοντας επιλεγεί να αγωνιστεί για το Παγκόσμιο Κύπελλο του 1986 με τους *Μπλε*, αποβλήθηκε στη διάρκεια του πρώτου αγώνα της ομάδας του και παρέμεινε ως αναπληρωματικός κατά το υπόλοιπο της διοργάνωσης. Το 1987, υπέγραψε στην Ολιμπίκ Μαρσέιγ, όπου προετοιμαζόταν μια ομάδα υψηλού επιπέδου. Νικητής του *νταμπλ* Πρωταθλήματος-Κυπέλλου το 1989, εγκατέλειψε ξανά την ομάδα ύστερα από δύο σεζόν, για χάρη της Παρί ΣΖ, όπου ταλαιπωρημένος από συνεχόμενους τραυματισμούς, υποχρεώθηκε να αποσυρθεί από την ενεργό δράση με το τέλος της πρώτης του σεζόν στους Παριζιάνους, σε ηλικία 30 ετών. Μετρούσε, τότε, 290 συμμετοχές σε αγώνες πρώτης κατηγορίας (για 32 γκολ) και 28 διεθνείς συμμετοχές (για ένα γκολ).

Σύντομα, επέστρεψε στην ομάδα που τον ανέδειξε ποδοσφαιρικά, η οποία είχε μόλις χρεοκοπήσει, ως προπονητής. Έπειτα από δύο σεζόν, εγκατέλειψε τον χώρο του ποδοσφαίρου, ενώ στη συνέχεια ανέλαβε για ένα σύντομο διάστημα αθλητικός διευθυντής της ΟΣ Κονκαρνώ (CFA 2). 

Στις 21 Απριλίου 2007, αγωνίστηκε με τον Ποδοσφαιρικό Σύλλογο Βρετάνης σε έναν αγώνα απέναντι στην ομάδα επίλεκτων *Africa Stars*

Παραπομπές
----------

1. ↑  Bio d'Yvon Le Roux Αρχειοθετήθηκε 2013-01-05 στο Wayback Machine. afterfoot.fr
2. ↑  Statistiques d'Yvon le Roux, footballdatabase.eu

Εξωτερικοί Σύνδεσμοι
--------------------

* (Γαλλικά) Προφίλ από την Γαλλική Ομοσπονδία Ποδοσφαίρου Αρχειοθετήθηκε 2005-10-26 στο Wayback Machine.
Το ***Hogwarts Legacy*** είναι βιντεοπαιχνίδι δράσης του 2023 που αναπτύχθηκε Avalanche Software και κυκλοφορήθηκε από την Warner Bros. Games. Το παιχνίδι, ως μέρος του franchise Wizarding World, τοποθετείται στα τέλη της δεκαετίας του 1800, έναν αιώνα πριν τα γεγονότα των βιβλίων *Χάρι Πότερ*. Ο παίκτης ελέγχει έναν μαθητή που εγγράφεται στην Σχολή Μαγείας και Ξορκιών Χόγκουαρτς.

Δύο εβδομάδες μετά την κυκλοφορία του, το παιχνίδι πούλησε πάνω από 12.000.000 αντίτυπα, εισπράττοντας $850.000.000. Μέχρι τον Μάιο του 2023, το παιχνίδι ξεπέρασε το $1.000.000.000 και πούλησε 15.000.000 αντίτυπα. Το παιχνίδι έλαβε γενικά θετικά σχόλια από τους κριτικούς.

Παραπομπές
----------

1. ↑  «How to level up & gain experience in Hogwarts Legacy». *Destructoid* (στα Αγγλικά). 9 Φεβρουαρίου 2023. Ανακτήθηκε στις 21 Ιουλίου 2023.

Εξωτερικοί σύνδεσμοι
--------------------

* Επίσημος ιστότοπος
* *Hogwarts Legacy*   στην IMDb
Ο **Κυριάκος Ασλανίδης** (γεννημένος την 11η Μαρτίου 2002 1974, στις Σέρρες) είναι Έλληνας ποδοσφαιριστής, οποίος αγωνίζεται ως κεντρικός αμυντικός στην ομάδα του Βόλου ΝΠΣ.

Ποδοσφαιρική καριέρα
--------------------

Ο Ασλανίδης ξεκίνησε να αγωνίζεται στις ομάδες Κ-17 και Κ-19 του  Ολυμπιακού, προτού αποκτηθεί από τον Άρη Θεσσαλονίκης το 2020, με σκοπό να στελεχώσει τη δική του Κ-19. Ξεκίνησε την καριέρα του ως αριστερό μπακ, συνέχισε ως αριστερός στόπερ και εξελίχθηκε σε δεξιό σέντερ μπακ, έχοντας την ευχέρεια να χρησιμοποιεί με την ίδια ευκολία και τα δύο πόδια.  Στις 24 Αυγούστου 2021, υπέγραψε επαγγελματικό συμβόλαιο με τους «κίτρινους» και ξεκίνησε προπονήσεις με την πρώτη ομάδα.  Λίγο αργότερα παραχωρήθηκε ως δανεικός στον =  Ολυμπιακός Βόλου  αλλά τελικά δεν αγωνίστηκε ποτέ με την φανέλα του, καθώς εξαιτίας κάποιου γραφειοκρατικού προβλήματος δεν εκδόθηκε δελτίο του παίκτη από την Ε.Π.Ο και δεν απέκτησε δικαίωμα συμμετοχής στους επίσημους αγώνες. 
To Γενάρη του 2022 επέστρεψε στον Άρη και αγωνίστηκε μόνο μια φορά στο Πρωτάθλημα, με την κίτρινη φανέλα στις 3 Μαρτίου 2022, στον εντός έδρας αγώνα της ομάδας του με τον Βόλο ΝΠΣ.

Βόλος ΝΠΣ
---------

Το καλοκαίρι του 2002 έμεινε ελεύθερος από τον Άρη κι υπέγραψε συμβόλαιο συνεργασίας με το Βόλο ΝΠΣ.

Εθνικές ομάδες
--------------

Ο Ασλανίδης έχει αγωνιστεί με τα εθνικά αντιπροσωπευτικά συγκροτήματα των Κ-16, Κ-17 και Κ-21.

Παραπομπές
----------

1. ↑  Ο Κυριάκος Ασλανίδης στη Super League
2. ↑  Το όνειρο του Κυριάκου Ασλανίδη έγινε (κατά το ήμισυ) πραγματικότητα
3. ↑  Άρης : Επαγγελματίας ο Ασλανίδης
4. ↑  υπέγραψε στον Ολυμπιακό Βόλου ο Ασλανίδης
5. ↑  Ολυμπιακός Βόλου: Το μπέρδεμα που κόστισε το δελτίο του Aσλανίδη
6. ↑  Βόλος μεταγραφές: Πήρε τον 20χρονο στόπερ Ασλανίδη

Πηγές
-----

* Προφίλ Κ. Ασλανίδη στο transfermarkt.com
Οι ***Ανυπότακτες Καρδιές*** (πρωτότυπος τίλος ***Rebelde Way***) είναι μια βραβευμένη αργεντίνικη νεανική τηλενουβέλλα, παραγωγής του τηλεοπτικού δικτύου Telefe. Ο πρωτότυπος τίτλος της είναι *Rebelde Way* (*Rebelde* στα ισπανικά σημαίνει *επαναστάτης*, ενώ η λέξη *Way* προέρχεται από την αγγλική γλώσσα, και πιο συγκεκριμένα είναι μέρος της ονομασίας του ιδιωτικού σχολείου «Elite *Way* School» όπου λαμβάνει τόπο η ιστορία). Η σειρά προβλήθηκε για πρώτη φορά στην Αργεντινή τη σεζόν 2002-2003 και αποτελεί δημιουργία της Κρις Μορένα. Στην Ελλάδα, προβλήθηκε η σεζόν 2005-2007 από την ΕΤ1 και σημείωσε μεγάλη επιτυχία.

Προβολή
-------

Η σειρά προβλήθηκε στις παρακάτω χώρες με μεγάλη ή μικρότερη επιτυχία, καθώς σε αρκετές περιπτώσεις η τηλενουβέλλα προβαλλόταν από συνδρομητικό κανάλι: Αργεντινή, Αυστρία, Βολιβία, Βοσνία-Ερζεγοβίνη, Γουατεμάλα, Δομινικανή Δημοκρατία, Ελλάδα, Ινδονησία, Ισπανία, Ισραήλ, Κολομβία, Κύπρος, Ονδούρα, Ουγγαρία, Ρουμανία, Ρωσία, Τουρκία, Ουκρανία, Ουρουγουάη, Σκόπια.

Πολλά τηλεοπτικά δίκτυα ενδιαφέρθηκαν για το σενάριο της σειράς, αγόρασαν τα δικαιώματά του και το προσάρμοσαν στα δεδομένα των χωρών τους, φτιάχνοντας τις δικές τους εκδοχές της σειράς. Οι διαφορετικές εκδοχές της σειράς είναι οι εξής αυτές του Μεξικό (*Rebelde*), της Ινδίας (*Remix*, Star One), της Πορτογαλίας (*Rebelde Way*, SIC), της Χιλής (*Corazon Rebelde*, Canal 13), της Βραζιλίας (*Rebelde*), των Ηνωμένων Πολιτειών (*Rebeld Day*) και της Ελλάδας (*Γ4*, Alpha).

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2021-12-18 στο Wayback Machine.
* *Ανυπότακτες Καρδιές* στο IMDb
Ο Ριχάρδος Β΄ πρίγκιπας της Κάπουα σε νόμισμα. Επιγρ.: + SECUNDUS RICHARDUS PRINCEPS / + CAPUANA CIVITATES PECIOSA.
Ο **Ριχάρδος Β΄** (απεβ. το 1105/06), αποκαλούμενος *Φαλακρός*, ήταν ο κόμης του Αβέρσα και ο πρίγκιπας της Κάπουα από το 1090 ή το 1091. Ήταν υπό την κηδεμονία του κόμη Ροβέρτου του Καϊάτσο μέχρι την ενηλικίωσή του το 1093.

Βιογραφία
---------

Ήταν ο πρωτότοκος γιος και διάδοχος του Ιορδάνη Α΄ πρίγκιπα της Κάπουα και της Γκαϊτελγκρίμα, κόρης του πρίγκιπα Γουαϊμάρος Δ΄ πρίγκιπα του Σαλέρνο. Πήρε το όνομά του από τον πάππο του Ριχάρδο Α΄ πρίγκιπα της Κάπουα. Μετά την αναφορά σε αυτή την εντυπωσιακή καταγωγή, ο χρονικογράφος Γουλιέλμος της Απουλίας στο έργο του *Οι πράξεις του Ροβέρτου Γυισκάρδου* λέει, ότι «αν και τώρα είναι μόνο νεαρός άνδρας, δείχνει ήδη θάρρος αντάξιο ενός ενήλικα».

Διαδέχτηκε στις κτήσεις τού πατέρα του σε πολύ νεαρή ηλικία και αμέσως αυτός και η οικογένειά του εκδιώχθηκαν από την πόλη τους από τούς ιδιότροπους Καπουανούς. Οι κόμητες του Ακίνο ξεσηκώθηκαν και επιτέθηκαν στη Σόρια, που υπερασπιζόταν ο θείος τού Ριχάρδου Β΄, ο Ιωνάθαν κόμης της Καρινόλα.

Ο Ριχάρδος Β΄ ήταν εξόριστος για τα επόμενα επτά χρόνια (κατά τη διάρκεια των οποίων εξουσίασε ένας Λομβαρδός ονόματι Λάντο Δ΄) έως ότου, όταν έφτασε στην ενηλικίωσή του, ζήτησε τη βοήθεια τού Ρογήρου Α΄ κόμη της Σικελίας (μεγάλου θείου του) και του Ρογήρου Μπόρσα δούκα της Απουλίας (εξαδέλφου τού πατέρα του). Ο Ρογήρος Α΄ και ο ανιψιός του Ρογήρος Μπόρσα ήλθαν, ο πρώτος σε αντάλλαγμα για την πόλη της Νάπολης και ο δεύτερος για την αναγνώριση από τον Ριχάρδο τής επικυριαρχίας τής Απουλίας, τον Μάιο του 1098 και πολιόρκησαν την Κάπουα για σαράντα ημέρες.

Ήταν μία ενδιαφέρουσα πολιορκία, διότι ο πάπας Ουρβανός Β΄, που είχε εμπλακεί σε μία διαμάχη με τον κόμη Ρογήρο Α΄, κατέβηκε για να συζητήσει τη νόμιμη εξουσία στη Σικελία. Ο Άνσελμος της Αόστα, αρχιεπίσκοπος του Καντέρμπουρυ, αυτοεξόριστος από τον βασιλιά Γουλιέλμο Β΄ της Αγγλίας, ήρθε να συναντήσει τον πάπα. Με τη βοήθεια των Σαρακηνών της Σικελίας, η πόλη έπεσε και ο πρίγκιπας αποκαταστάθηκε· η επικυριαρχία της Απουλίας αναγνωρίστηκε και ο πάπας και ο κόμης αποχώρησαν στο Σαλέρνο.

Τα τελευταία οκτώ χρόνια της βασιλείας του ήταν χωρίς γεγονότα· δεν άφησε κληρονόμο. Όταν απεβίωσε (το 1105 ή, πιο πιθανό, το 1106) τον διαδέχθηκε ο μικρότερος αδελφός του Ροβέρτος Α΄. Αν και είχε δεχτεί να δηλώσει υποτέλεια στον δούκα των Ωβίλ της Απουλίας, οι διάδοχοί του δεν το έκαναν και ο πρίγκιπας της Κάπουα επέστρεψε στην *de facto* ανεξαρτησία υπό αυτούς. Ο εξομολογητής τού Ριχάρδου ήταν ο Βερνάρδος επίσκοπος της Καρινόλα.

Πηγές
-----

* William of Apulia, *The Deeds of Robert Guiscard* Books One (pdf)
* Νόριτς, Τζον Τζούλιους. *Οι Νορμανδοί στο Νότο 1016-1130*. Longmans: Λονδίνο, 1967.
Η **Φλωρίνη**, γαλλ. Florine de Bourgogne (1083 - 1097) από τον Οίκο των Καπετιδών-Βουργουνδίας ήταν κόρη του δούκα της Βουργουνδίας και με τον γάμο της έγινε πριγκίπισσα της Δανίας.

Βιογραφία
---------

Ήταν η δεύτερη κόρη του Εύδη Α΄ δούκα της Βουργουνδίας και της Σιβύλλας των Ιβρέα, κόρης του Γουλιέλμου Α΄ κόμη της Βουργουνδίας.

Παντρεύτηκε τον Σβέυν των Έστριντσεν τον *Σταυροφόρο*, γιο του Σβεν Β΄ της Δανίας. Οι δύο τους οδήγησαν 1500 ιππείς στην Α΄ Σταυροφορία. Καθώς προωθούντο γρήγορα δια μέσου των πεδιάδων της Καππαδοκίας, τους αιφνιδίασαν οι Τούρκοι. Οι εχθροί ήταν υπέρτεροι αριθμητικά· αν και ο Σβέυν υπερασπιζόταν τον εαυτό του μία ολόκληρη ημέρα, δεν μπορούσε να αποκρούσει τους Τούρκους, παρά το κουράγιο του και τις προσπάθειες των πελεκυφόρων πολεμιστών του. Η Φλωρίνη πολεμούσε εναγωνίως στο πλευρό του. Αν και τρυπημένη από επτά βέλη, πολεμούσε ακόμη ζητώντας με τον Σβέυν να ανοίξουν ένα πέρασμα προς τα βουνά, όταν υπερκεράστηκαν από τους εχθρούς. Έπεσαν μαζί στο πεδίο της μάχης, αφού είδαν όλους τους ιππότες τους και τους πιο πιστούς υπηρέτες τους να χάνονται γύρω τους.

Στη Λογοτεχνία
--------------

Η ζωή της έγινε μυθιστόρημα από τον Γουίλιαμ Μπέρναρτ ΜακΚέιμπ στο έργο του "Φλωρίνη, πριγκίπισσα της Βουργουνδίας: μία ιστορία των πρώτων Σταυροφόρων", 1885.

Οικογένεια
----------

Παντρεύτηκε τον Σβέυν των Έστριντσεν πρίγκιπα της Δανίας και Σταυροφόρο.

Πρόγονοι
--------

| Πρόγονοι της Φλωρίνης της Βουργουνδίας |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Ροβέρτος Α΄ της Βουργουνδίας |   |
|   |
|   |   |   |   |   |   |   |   |
|
|
|
|
|
|   | Ερρίκος της Βουργουνδίας |   |
|   |
|   |   |   |   |   |   |   |   |   |   |   |
|
|
|
|
|
|   | Ελιέ του Σεμύρ |   |
|   |
|   |   |   |   |   |   |   |   |
|
|
|
|
|
|   | Εύδης Α΄ της Βουργουνδίας |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | Σίβυλλα; / Κλημεντία; |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | **Φλωρίνη της Βουργουνδίας** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Ρενώ Α΄, κόμης της Βουργουνδίας |   |
|   |
|   |   |   |   |   |   |   |   |
|
|
|
|
|
|   | Γουλιέλμος Α΄, κόμης της Βουργουνδίας |   |
|   |
|   |   |   |   |   |   |   |   |   |   |   |
|
|
|
|
|
|   | Αλίκη της Νορμανδίας |   |
|   |
|   |   |   |   |   |   |   |   |
|
|
|
|
|
|   | Σίβυλλα της Βουργουνδίας |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | Στεφανία της Βουργουνδίας |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|

 |

Πηγές
-----

* Edgington, Susan; Sarah Lambert (2002). Gendering the Crusades. Columbia University Press. pp. 53–54. ISBN 978-0-231-12598-7.

Παραπομπές
----------